cyanic-selkie/wikianc huggingface dataset:
एसी फन
एसी फन सामान्यतया एसी को रूपमा चिनिने, एक चीनीयाँ भिडियो साझेदारी गर्ने वेबसाइट हो । एसी फन "एनिमी, कमिक्स र मजा" को संक्षिप्त नाम हो । भिडियोहरूमा टिप्पणीहरू एकै साथ देखिने यो पहिलो भिडीयो साझेदारी वेबसाइट हो । वेबसाइट प्रारम्भिक रूपमा एसीजीएन (एनिमेशन, कमिक्स, खेल र उपन्यास) समुदायको रूपमा अभिमुख गरिएको छ जसका कारण यो दर्शकहरूका माझ एक प्रभावकारी भिडियो साझेदारी वेबसाइट रूपमा परिचित भएको छ । एसी म्युसुम र टिडी म्युसुम एसी फनको प्रतिनिधि आइकन हुन् ।
विशेषता
प्रत्येक दर्शकले "अवरुद्ध सूची"को सिर्जना गर्न सक्छ, जसले प्रयोगकर्ताहरूलाई केही अनावश्यक शब्दहरू वा टिप्पणीहरूमा रोक्न लगाउन अनुमति दिन्छ । भिडियोहरू हेर्द स्क्रिनमा केही अनावश्यक टिप्पणीहरू हुन सक्छन्, जसलाई प्रयोगकर्ताहरू वा दर्शकहरूले शब्द वा टिप्पणीलाई नदेखिने बनाउन सक्दछन् । यस्ता शब्द र टिप्पणीहरू स्क्रिनमा स्वचलित रूपमा हराउनेछ तर अन्य दर्शकहरूले भने यस्ता शब्द वा टिप्पणीहरू हेर्न सक्छन् ।
इतिहास
जून २००७ मा एसी फन, सिना भिडियोको आधार मा एसीजी थिम भिडियो साझेदारी साइटको रूपमा बनाइएको थियो ।
सन् २००८ मा, साइट एक निकोनिको-शैलीमा यस वेबसाइट थालनी भएको थियोे । सन् २००९ मा, साइटले नाटक र सिनेमालाई नयाँ श्रेणीको रूपमा थपेको थियोे र त्यसपछि व्यक्तिले खाता सिर्जना गर्न र भिडियोहरू उर्ध्वभरण गर्न सक्ने सुबिधाको पनि सुरूवात भएको थियो ।
१३ फेब्रुअरी २०१० यसले आफ्नो पहिलो वसन्त महोत्सव गलाको आयोजना गरेका थिए ।
९ मे २०१० मा लेखको सङ्ख्या र भिडियो प्रस्तुत १,००,००० पुगेको थियो । वेबसाइटले आफ्नो डोमेन एसप फन डट सिएनबाट एसी फन डट टिभी मा परिवर्तन गरेको थियोे । यसलाई गुवाङझोउमा आधारित एक नयाँ साप्ताहि पत्रिका द्वारा "२०१० को विशेष वेबसाइट"को रूपमा सम्मानित गरेको थियोे । र २०१४ सम्ममम लेखको सङ्ख्या र भिडियो प्रस्तुत १०,००,००० पुगेको थियोे ।
मार्च २०१५ मा यसले आफ्नो मुख्यालय बेइजिङमा सारेको थियोे ।
आत्मकथा
आत्मकथा भनेको आफ्नो जीवनको आत्म-लिखित विवरण हो।
जेन्डेया डिस्कोग्राफी
अमेरिकी गायिका जेन्डेयाले एक स्टुडियो एल्बम, दस एकल, तीन प्रचारक एकल, पन्ध्र म्युजिक भिडियो र केही एल्बम उपस्थिति जारी गरेकी छिन्। उनको पहिलो उपस्थिति सन् २०१० मा एल्बम 'किड्ज बोप डान्स पार्टी'मा किड्ज बप किड्सको अंशको रूपमा थियो। सन् २०११ मा, जेन्डेयाले उनको पहिलो स्वतन्त्र एकल, "स्वाग इट आउट" जारी गरेकी थिइन्। उनको अर्को एकल, "वाच मी", युएस 'बिलबोर्ड हट' १०० मा ८६ नम्बरमा पुगेको थियो।
८ अगस्त, २०१२ मा, जेन्डेयाले हलिउड रेकर्ड्समा हस्ताक्षर गरेकी थिइन् र आफ्नो पहिलो एल्बमको लागि गीत लेख्न सुरु गरेकी थिइन्। उनको पहिलो एकल, "रिप्ले" जुलाई १६, २०१३ मा जारी गरिएको थियो, जुन मिक शुल्त्सद्वारा निर्मित थियो र टिफनी फ्रेड र पल "फेमस" शेल्टनले लेखेका थिए। उनको पहिलो एल्बम, 'जेन्डेया', सेप्टेम्बर १७, २०१३ मा जारी भएको थियो र युएस 'बिलबोर्ड' २०० मा ५१ नम्बरमा पुगेको थियो।
मार्च ६, २०१५ मा, टिम्बाल्यान्डले पुष्टि गरेका थिए कि उनी जेन्डेयासँग उनको दोस्रो एल्बममा काम गर्ने छन्। एल्बममा बोल्दै, जेन्डेयाले एमटिभी न्यूजलाई बताएकी थिइन् कि सङ्गीत "आर एन्ड बीको नयाँ छाल हो। यो मलाई लाग्छ कि यो गइरहेको हुनुपर्छ, वा यो अगाडि बढ्नुपर्दछ; यो धेरै पुरानो स्कूलको दृश्य हो, तर यो नयाँ युगको संस्करण हो।" जुलाई २०१५ मा, जेन्डेयाले टिम्बाल्यान्डद्वारा निर्मित गीतको स्निपेट इन्स्टाग्राममा पोस्ट गरेकी थिइन्। यसलाई अनुसरण गर्दै, उनी दुबईको एक रेडियो स्टेशनमा देखा परेकी थिइन् र "क्लोज अप" शीर्षक भएको गीतको लामो स्निपेटको प्रदर्शन गरेकी थिइन्। नोभेम्बर ८, २०१५ मा, उनले एक आर एन्ड बी गीतमा आफ्नो लिप-सिङको अर्को भिडियो पोस्ट गरेकी थिइन् जुन उनको त्यसपछि आउने एल्बममा प्रदर्शित हुने थियो। नोभेम्बर १२, २०१५ मा हङ्गर टिभीले गीतको लागि प्रचारात्मक म्यूजिक भिडियो जारी गरेको थियो। जनवरी १, २०१६ मा, यो रिपोर्ट गरिएको थियो कि जेन्डेयाको दोस्रो एल्बम फेब्रुअरी मा जारी हुनेछ, र क्रिस ब्राउनको विशेषता रहेको एकल "समथिङ न्यू" भन्दा अगाडि आउनेछ; एकल फेब्रुअरी ५ मा हलिउड रेकर्ड्स र रिपब्लिक रेकर्ड्स मार्फत जारी गरिएको थियो। रिपब्लिक रेकर्ड्समा हस्ताक्षर गरेपछि गीतले उनको पहिलो आधिकारिक विमोचनको रूपमा पनि चिह्नित गर्दछ।
फौजदारी कानुन
फौजदारी कानून (Criminal Law) भनेको अपराधिक कार्यसम्बन्धी कुराहरूको व्याख्या गर्ने कानून हो। फौजदारी कानूनले अपराधको परिभाषा, अपराधीलाई कस्तो सजाय हुन्छ र अपराध भएपछि कस्तो कानूनी प्रक्रिया सुरु हुने कुरा सम्बन्धी व्यवस्था गर्छ । कुनैपनि किसिमको अपराधिक गतिविधि रोक्न र समाजमा शान्ति सुव्यवस्था कायम गर्न फौजदारी कानून बनाइएको हुन्छ ।
कोशी प्रदेश सभा निर्वाचन, २०७४
कोशी प्रदेश सभा निर्वाचनको ९३ सदस्य चयनको लागि दुई चरणमा वि.सं. २०७४ मङ्सिर १० र २०७४ मङ्सिर २१ मा सम्पन्न भएको हो। यस निर्वाचनमा प्रत्यक्ष निर्वाचन प्रणाली मार्फत ३६ र समानुपातिक प्रतिनिधित्व प्रणाली मार्फत १५ सिट जितेर नेपाल कम्युनिस्ट पार्टी (एकीकृत मार्क्सवादी-लेनिनवादी) सबैभन्दा ठूलो दल बनेको थियो। वि.सं. २०७४ फागुन २ गते यस प्रदेशको प्रदेश प्रमुख गोविन्द सुब्बाले उनलाई मुख्यमन्त्री नियुक्त गरेका थिए। राईले सोही दिन मुख्यमन्त्रीको रूपमा सपथग्रहण गरेका थिए।
खर्च सीमा
प्रदेशसभा निर्वाचनको लागि एक उम्मेदवारले अधिकतम १५ लाख खर्च गर्न पाउने सीमा निर्वाचन आयोगले तोकेको थियो। यस अन्तर्गत उम्मेदवारले सवारीसाधन प्रयोग गर्नका लागि ३ लाख, प्रचारप्रसार सामग्रीको लागि ६० हजार, ढुवानीका लागि ४५ हजार, गोष्ठी तथा अन्तरक्रियाका लागि ४ लाख ८० हजार, अन्य प्रचार प्रसार/छापा तथा विद्युतीय माध्यमको लागि ६० हजार, कार्यलय सञ्चालनका लागि ३५ लाख, प्रतिनिधि परिचालनका लागि १ लाख २० हजार तथा विविध खर्चका लागि ७३ हजार २ सय तोकेको थियो।
निर्वाचन कार्यक्रम
वि.सं. २०७४ भदौ १५ गते मन्त्रिपरिषद्को बैठकले निर्वाचन आयोगबाट प्राप्त सुझावका आधारमा प्रदेशसभा र प्रतिनिधि सभाको निर्वाचन २०७४ मङ्सिर १० र मङ्सिर २१ गते हुने गरी दुई चरणमा गर्ने निर्णय गरेको थियो। पहिलो चरण अन्तर्गत ३२ हिमाली जिल्लामा निर्वाचन भएको थियो भने दोस्रो चरणमा ४५ जिल्लामा निर्वाचन सम्पन्न गरिने निर्णय आयोगले गरेको थियो। प्रदेश नं. १ को १४ जिल्लाहरू मध्ये पहिलो चरणमा ७ जिल्ला र दोस्रो चरण अन्तर्गत ७ जिल्लामा निर्वाचन सम्पन्न भएको थियो।
निर्वाचन प्रणाली
कोशी प्रदेश सभाका ९३ सदस्यहरूको चयन दुई तरिकाले गरिनेछ; ५६ सदस्यको चयन एकल-मतदान निर्वाचन क्षेत्रबाट पहिलो मतदान गरेर र बाँकी ३७ सदस्यको चयन एक प्रदेशव्यापी निर्वाचन क्षेत्रबाट बन्द सूचीको सामानुपातिक प्रतिनिधित्वद्वारा गरिनेछ । प्रत्येक मतदाताले दुईवटा विधिहरूको लागि छुट्टाछुट्टै मतपत्र पाउनेछन्। सामानुपातिक तर्फ कुनै पनि एक पार्टी वा निर्वाचन गठबन्धनले एउटा सिट छुट्याउन समग्र वैध मतदानको ३% मत पाउनु पर्ने व्यस्था गरिएको छ।
दक्षिण एसियाली खेलकुद १९९१
एसियाली खेलकुद १९९१ (V दक्षिण एसियाली खेलकुद) श्रीलङ्काको  कोलम्बोमा १९९१ सालमा सञ्चालन भएको थियो ।यो दक्षिण एसियाली खेलकुद को पाँचौ संस्करण हो।
सिद्धार्थ निगम
सिद्धार्थ निगम (जन्म १३ सेप्टेम्बर २०००) एक भारतीय अभिनेता हुन्।
बाल्यकाल
निगमको जन्म इलाहाबाद, उत्तर प्रदेशमा भएको थियो। पछि उनी इलाहाबादबाट मुम्बई बसाई सरेका थिए। सिद्धार्थको जेठो भाइ अभिषेक निगम पनि एक अभिनेता हो।
मानव अधिकार आयोग (फिलिपिन्स)
फिलिपिन्सको मानव अधिकार आयोग, १९८७ मा फिलिपिन्सको संविधानको अन्तर्गत गठन गरिएको एक स्वतन्त्र संवैधानिक कार्यालय हो जसको प्राथमिक प्रकार्य फिलिपिन्समा रहेको नागरिक र राजनीतिक अधिकारहरू समावेश गर्ने र मानव अधिकार उल्लङ्घनका सबै प्रकारहरूको छानवीन गर्नु हो । यो आयोग एक अध्यक्ष र चार सदस्यहरूको सङ्गठन गर्दै बनाइएको छ ।
वंश
वंश (राज वंश, खलक, कुल वा खानदान भनेर पनि चिनिन्छ) भनेको एउटै परिवारका शासकहरूको अनुक्रम हो, सामान्यतया राजतन्त्रात्मक प्रणालीको सन्दर्भमा, तर कहिलेकाहीं गणतन्त्रहरूमा पनि देखा पर्दछ।
मानव अधिकार आयोग (फिलिपिन्स)
इतिहास
२ फेब्रुअरी १९८७ मा फिलिपिन्सको सविधानको अनुमोदन भए सके पछि, ५ मई १९८७ मा मानव अधिकार आयोगको अध्यक्ष कोराजन एक्वैनोको कार्यकारी आदेश संख्या १६३ मा हस्ताक्षर गरेर, मानव अधिकार आयोग र मानव अधिकारको अध्यक्षता समितिको रद्द गरियो ।
२०१९ हिरो महिला गोल्डकप (भारत)
२०१९ हिरो महिला गोल्डकप एक हिरो मोटोकोर्पले प्रायोजन गरेको अन्तर्राष्ट्रिय स्तरको महिला फुटबल प्रतियोगिता हो।
सहभागी राष्ट्रिय महिला टोलीहरू
७ डिसेम्बर २०१८ अन्तर्गत २०१८ हिरो महिला गोल्डकप सहभागी टोलीहरूको बरियताक्रम:
वाल्मीकि
वाल्मीकि (संस्कृत: वाल्मीकि ) एक महर्षि तथा संस्कृतका आदि कवि हुन् । उनले महाकाव्य वाल्मीकीय रामायणको रचना गरेका हुन् । सो, रामायणमा श्रीरामको चरित्र वर्णन गरिएको छ जसले सत्य र मर्यादा देखि परिचित गराउँछ; श्रीरामलाई मर्यादा निष्ठ हुनाले मर्यादा पुरुषोत्तम पनि भनिन्। उनी आदिकवि हुन्।
जुनकिरी
जुनकिरी बिटल अन्तर्गत पर्ने किराको परिवार हो। विश्वमा यसका २००० भन्दा बढी प्रजातिहरू व्याप्त रहेका छन्। यसका सबै प्रजातिहरूको पुच्छरमा प्रकाश उत्पन्न गर्ने क्षमता हुने गर्छ।
चट्टोग्राम विभाग
चट्टोग्राम बङ्गलादेशको ८ वटा विभाग मध्ये सबैभन्दा ठूलो विभाग हो। यो विभाग बङ्गलादेशको दक्षिण-पूर्वी भागमा अवस्थित छ। प्रशासकीय विभागमा यस विभागको चट्टोग्राम जिल्ला, छिमेकी जिल्ला र चट्टोग्राम पहाड पर्छन्।
भूगोल
चट्टोग्राम विभाग बङ्गलादेशको दक्षिण-पूर्वी भागमा पर्छ भने यो विभाग २०°४३' देखि २४°१६' उत्तर अक्षांश र ९०°३२' देखि ९२°४१' पूर्वी देशान्तरणमा अवस्थित छ। चट्टोग्राम विभागले बङ्गलादेशको कुल क्षेत्रफल मध्ये ३३७७१.१८ वर्ग किलोमिटर ओगटेको। यस विभागलाई ढाका र सिलेट विभागले उत्तर, बङ्गालको खाडी र अरकनले (म्यानमार) दक्षिण, मिजोरोम, भातरको त्रिपुरा राज्य र म्यानमारको चिन राज्यले पूर्व र ढाका र बरिशाल विभागले पश्चिमबाट घेरेको छ। यस विभागको पूर्वी भागमा रहेका जिल्लाहरूमा थुप्रै पहाडहरू अवस्थित छन्। पद्मा, मेघना, धलेश्वरी, कालीगङ्गा, टिटास, महेशकाली आदि यस विभागका प्रमुख नदिहरू हुन्।
जनशाङ्खिकि
विभाग प्रतिवेदनका अनुसार यस विभागको कुल जनसङ्ख्या २४२९०३८४ रहेको छ जसमध्ये पुरुषको जनसङ्ख्या ५२.०४% छ भने महिलाको जनसङ्ख्या ४७.९७% रहेको छ। धर्मका आधारमा यस विभाग इस्लाम धर्मवलम्बीको जनसङ्ख्या ७९%  छ भने हिन्दु धर्मवलम्बीको जनसङ्ख्या १२.६५% छ। त्यस्तै गरी बुद्ध धर्मवलम्बीको जनसङ्ख्या ७.०८, इसाई धर्मवलम्बीको जनसङ्ख्या ०.८४% र अन्य धर्मका मानिसहरूको जनसङ्ख्या ०.४३% रहेको छ। यस विभागमा ३४०२५ मस्जिद, १४०२ मन्दिर, १७५ गिर्जाघर, ७०९ बौद्ध गुम्बा, २२ प्यागोडाहरू रहेका छन्।
अर्थतन्त्र
चट्टग्रा विभाग बङ्गलादेशको दक्षिण पश्चिम भागमा अवस्थित छ भने यस विभागको अर्थतन्त्र अन्य विभागहरूको भन्दा धेरै र तिव्र गतिमा बढिरहेको छ। यो विभाग क्षेत्रफलको आधारमा बङ्गलादेशको सबैभन्दा ठूलो विभाग र जनसङ्ख्याको आधारमा दोस्रो ठूलो विभाग हो। सन् २०१४ को एक प्रतिवेदन अनुसार यस विभागमा बङ्गलादेशकै सबैभन्दा अधिक उत्पादन गर्ने उद्योगहरू र निगमहरू रहेका छन्। चट्टोग्राम विभागको चट्टोग्राम सहर बङ्गलादेशको दोस्रो ठूलो बन्दरगाह सहर हो। यो सहरका दक्षिण एसियाकै सर्वाधिक व्यस्त तथा धेरै जनसङ्ख्या भएको सहर पनि हो। चट्टोग्राम विभागमा रहेका उद्योग तथा कलकारखानाहरूले बङ्गलादेशकै सर्वाधिक २० विलियन अमेरिकी डलर बराबरको निर्यात गर्छन् जसले देशको ४५% अर्थतन्त्रमा सहयोग पुर्‍याइरहेको छ। सन् २०१४ मा चट्टोग्राम विभागको कुल राज्य उत्पादन ४१.४५ अमेरिकी डलर रहेको थियो जुन म्यानमार र नेपालको भन्दा ४ गुणाले बढि थियो। सन् २०१४ को राष्ट्रिय प्रतिवेदन अनुसार चट्टोग्राम विभागको प्रति व्यक्ति आय बङ्गलादेशकै सर्वाधिक ५,७१९ अमेरिकी डलर र गरीबी दर र व्यरोजगार दर क्रमश सबैभन्दा कम ४% र ४.७०% रहको थियो। चट्टग्रा विभागका मानिसहरूको जीवन शैली बङ्गलादेशको अन्य विभागका मानिसहरूको भन्दा स्तरिय छ।
कुल राष्ट्रिय उत्पादन
बङ्गलादेशको कुल राष्ट्रिय उत्पादनले चट्टोग्राम विभागलाई पनि सहयोग गर्दै आएको छ। चट्टोग्राम विभागमा रहेका उद्योग तथा कलकारखानाहरूले बङ्गलादेशकै सर्वाधिक २० विलियन अमेरिकी डलर बराबरको निर्यात गर्छन् जसले देशको ४५% अर्थतन्त्रमा सहयोग पुर्‍याइरहेको छ। सन् २०१४ मा चट्टोग्राम विभागको कुल राज्य उत्पादन ४१.४५ अमेरिकी डलर रहेको थियो जुन बङ्गलादेशको २१% राष्ट्रिय अर्थतन्त्रमा सहयोग गर्छ। ढाका विभाग पछि चट्टोग्राम विभागले बङ्गलादेशको सर्वाधिक अर्थतन्त्रमा सहयोग गरिरहेको छ। चट्टग्रा विभागका उद्योग तथा कलकारखानाहरूले बुनेको कपडा तथा लुगाहरू उत्पादन तथा निर्यात गर्दछ। हाल चट्टोग्राम विभागमा ११ जिल्लाहरू रहेका छन् जसमा चट्टोग्राम र कुमिल्ला समावेश छन्। हालसालै चट्टोग्राम विभागले खुलना विभाग सहित ठूला पानीजहाजहरू निर्माण गर्ने काम शुरू गरेको थियो। चट्टग्रा विभागबाट वर्षैनी ६०% कल सङ्कलन गरिन्छ।
पानजहाज निर्माण उद्योग
हालसालै चट्टोग्राम विभागले खुलना विभाग सहित ठूला पानीजहाजहरू निर्माण गर्ने काम शुरू गरेको थियो। चट्टग्रा विभागबाट वर्षैनी ६०% कल सङ्कलन गरिन्छ। यस विभागमा रहेको एक पानीजहाज निर्माता कम्पनी पश्चिमी मरपन सिपयार्डले डेनमार्क, नेदरल्यान्ड, न्युजिल्यान्ड, जर्मनी, केन्या र भारतमा निर्यात गर्दै आएको छ। सन् २०१२ को अनुसार चट्टोग्राम विभागले वार्षिक ४०० अमेरिकी डलर बराबरको उत्पादन निर्यात गरिरहेको छ भने सन् २०२० सम्म ४ विलियन अमेरिकी डलर सम्म पुर्‍याउने लक्ष लिएको छ। यस विभागमा विश्वका विभिन्न बहुराष्ट्रिय कम्पनीहरू रहेका जसमा ग्यालेक्सो स्मिथ क्लेन, रेकिट बेन्केस्टर, युनिलिभर, जेम्स फिन्ले पिएलसी, बिअ‍सी बङ्गलादेश लिमिटेड, देनकेन आदि समावेश छन्।
चट्टोग्राम विभागमा रहेका उद्योगहरू
४.हबिब ग्रुप: हबिब ग्रूपको स्थापना सन् १९४७ मा गरिएको थियो। हाल यस कम्पनीले वार्षिक ५०० मिलियन अमेरिकी डलरको व्यापार गर्दै आएको छ भने यस संस्थामा हाल २०,००० कर्मचारीहरू कार्यरत छन्।
५. जमुना तेल उद्योग: जमुना तेल उद्योग (सन् १९६४ मा पाकिस्तान राष्ट्रिय तेल उद्योगको रूपमा निर्मित, सन् १९७२ मा बङ्गलादेश तेल उद्योगको रूपमा परिणत) बङ्गलादेश पेट्रोलियम निगमको एक सहायक संस्था हो जसले बजारमा डिजेल, पेट्रोल, मट्टीतेल, आगोको भट्टीमा प्रयोग हुने तेल पठाउँछ।
६. केडिएस: यो कम्पनी सन् १९८३ मा बङ्गलादेशकै पहिलो कपडा उद्योगको रूपमा निर्माण भएको थियो। हाल यस कम्पनीमा २५,००० भन्दा बढी कामदारहरू कार्यरत छन्।
७. पद्मा तेल उद्योग: पद्मा तेल उद्योग स्थापना हुने क्रममा यसको नाम बर्मा पूर्वी लिमिटेड थियो भने यसको नाम परिणात गरिएको थियो। यो कम्पनीलाई बङ्गलादेश सरकारले सञ्चालन गरिरहेको छ। यसको मुख्यालय चट्टोग्राममा अवस्थित छ।
यस विभागको मुख्य आय श्रोतको बाटो भनेको कृषि र खेती हो जसमा जिल्लाकै ४७.९४% मानिसहरू संलग्न छन्। यस जिल्लाका मानिसहरू अन्य जस्तै ४.८०% मजदुरी, व्यापार र उद्योगमा ०.९%, वाणिज्यमा १४.३८%, सञ्चार र यातायातमा २.८२%, रेमिटेन्समा ४.६५%, निर्माण क्षेत्रमा १.८८%, सुविधा ११.९३%, धार्मिक सेवा ०.३४% र अन्य १०.८०% रहेका छन्।
प्रशासन
प्रशासकीय चिट्टग्राम विभागको स्थापना सन् १९८४ मा भएको थियो भने यस विभाग अन्तर्गत ११ जिल्लाहरू समावेश थिए। सन् १९५५ मा सिलेट विभाग चट्टोग्राम विभागबाट छुट्टिएर नयाँ विभाग बनेको थियो। २७ जुन १९७७ का दिन चट्टोग्राम नगरपालिकाको स्थापना भएको थियो भने ३१ जुलाई १९९० मा चट्टोग्राम सहर निगमको पनि स्थापना गरिएको थियोे। चट्टोग्राम विभागमा हाल ११ जिल्ला छन् जसका ९९ उपजिल्लाहरू रहेका छन्।
शिक्षा
यस जिल्लाको कुल साक्षरता दर ४४.४१% रहेको छ जसमध्ये पुरुषको साक्षरता दर ४८.३८% छ भने महिलाको साक्षरता दर ३९.८४% रहेको छ। यस विभागमा ६ विश्वविद्यालय, २ मेडिकल कलेज, २ सैनिक कलेज, ४ प्राविधिक शिक्षण संस्था, ११ शिक्षक शिक्षण संस्था, ७ आयुर्वेदिक क्याम्पस, ३४५ क्याम्पस, ९ कानुन क्याम्पस, ५ नर्सिङ शिक्षण संस्था, २२०२ माध्यमिक विद्यालय, ८७८६ प्राथमिक विद्यालय, ३४१ सामुदायिक विद्यालय, २०१७ मदरसा आदि रहेका छन्। यस जिल्लाका केही उत्कृष्ट विद्यालयहरू यस प्रकार छन्; चट्टोग्राम विश्वविद्यालय (सन् १९७७), चट्टोग्राम प्राबिधिक तथा इञ्जिनयरिङ विश्वविद्यालय (सन् १९६८), फेनी सरकारी कलेज (सन् १९२२), सर आसुतोस डिग्री कलेज (सन् १९३९), सतकनिया कलेज (सन् १९४९), कोक्सबाजार सरकारी कलेज (सन् १९६२), लक्ष्मीपुर सरकारी क्याम्पस (सन् १९६४), चकरिया कलेज (सन् १९६८), खजाराचरी सरकारी क्याम्पस (सन् १९७५), कुमिल्ला भिक्टोरिया कलेज, ब्रहम्मनबाडिया सरकारी कलेज, फरिदगञ्ज डिग्री कलेज, हिमचियर डिग्री कलेज, पुरन बाजार डिग्री कलेज, हजिगञ्ज मोडल कलेज, मतलब कलेजफ फुलगाजी सरकारी कलेज (सन् १९७२), सोनागाजी सरकारी कलेज (सन् १९७२), कुमिल्ला जिला विद्यालय (सन् १८३७), नओखाली जिला विद्यालय (सन् १८५३), आनन्द सरकारी उच्च विद्यालय (सन् १८७५), चन्दिपुर मान्सा उच्च विद्यालय (सन् १९२४), विष्णुपुर उच्च विद्यालय (सन् १९२५), फेनी नमुना उच्च विद्यालय (सन् १९२७), ब्रहम्मनबाडिया सरकारी उच्च विद्यालय, आदमपुर फजिल मदरसा (सन् १९१७), फिनी अलिया मदरसा (सन् १९२३) आदि।
बरदादेबी
बरदादेबी भगवतीको मन्दिर अछाम जिल्लाको गजरा गाउँमा स्थापना छ । यो मन्दिरला नेपालको सूदूर पश्चिमका नौ भगवतीहरूका मन्दिरहरूमा एक मन्दिर मानिन्छ ।
कमला भसिन
कमला भसिन (जन्म: सन् १९४६ अप्रिल २४ - २०२१ सेप्टेम्बर २५) एक भारतीय विकासीय नारीवादी कार्यकर्ता, कवि, लेखक र सामाजिक वैज्ञानिक थिइन्। भसिनको कार्य लैङ्गिकता, शिक्षा, मानव विकास र सञ्चारमा केन्द्रित थियो। उनी आफ्नो गैरसरकारी संस्था, सङ्गतमा कार्यरत थिइन्। ग्रामीण र सहरी गरीबहरूलाई सुदृढ पार्ने कार्यको सुरुवात उनले सन् १९७२ मा राजस्थानमा सरगर्म नामक एक स्वैच्छिक सङ्गठनबाट गरेकी थिइन्। पछि उनी संयुक्त राष्ट्र खाद्य र कृषि सङ्गठन दक्षिण एसियाली कार्यक्रमसँग जोडिँदै २७ वर्ष सम्म काम गरेकी थिइन्। सन् २०२१ सेप्टेम्बर २५ को बिहान ३ बजे उनको मृत्यु भएको थियो।
हिउस्टन स्वतन्त्र विद्यालय क्षेत्र
हिउस्टन स्वतन्त्र विद्यालय क्षेत्र (HISD)  टेक्सासको सबैभन्दा ठुलो सार्वजनिक विद्यालय प्रणाली हो, यो अमेरिकाकको सातौँ ठुलो हो ।
मागुरा जिल्ला
मगुरा जिल्ला (মাগুরা) बङ्गलादेशमा रहेको खुल्ना विभागको एक जिल्ला हो । यो जिल्ला राजधानी ढाका सहरबाट १७६ किलोमिटरको दुरीमा रहेको छ । यस जिल्लाको मख्य यातायात बस सेवा हो । मगुरा देखि ढाका सम्म पुग्न बसबाट पाँच घण्टा लाग्छ । मगुरा जिल्लामा कुनै पनि रेल रहेको छैन ।
भूगोल
यो जिल्ला बङ्गलादेशको खुल्ना विभागमा पर्छ । यो जिल्ला २३°१५' देखि २३°४१' उत्तर अक्षांश र ८९°१५' देखि ८९°४२' पुर्व देशान्तरणमा अवस्थित छ । यस जिल्लाले बङ्गलादेशको कुल क्षेत्रफलको १०४८.६१ वर्ग किलोमिटर ओगटेको छ । यस जिल्लालाई राजवरी जिल्लाले उत्तरमा घेरेको छ भने दक्षिणमा जशोर र नरिल जिल्ला घेरेको छ । त्यस्तै गरी फरिदपुर जिल्लाले पुर्वमा र झिनाइदह जिल्ला पश्चिमाबाट घेरेको छ । यो जिल्लामा देशकै सबैभन्दा महत्त्वपूर्ण गोराइ मधुमती, कुसार र नवगंगा नदिहरू रहेका छन् ।
प्रशासन
मगुरा उप-जिल्ला सन् १९४५ मा स्थापना भएको थियो भने यो उप-जिल्ला सन् १९८४ मार्च १ मा जिल्लामा परिणत भएको थियो । यस जिल्ला हाल चार उप-जिल्लाहरू रहेका छन् । जुन यस प्रकार छन्:
जनसङ्ख्या
सन् २०११ को राष्ट्रिय जनगणना अनुसार यस जिल्लाको कुल जनसङ्ख्या ८,२४३,११ रहेको छ जसमध्ये पुरुषको जनसङ्ख्या ४,२०९,०७ रहेको छ भने महिलाको जनसङ्ख्या ४,०३४,०४ रहेकन्ह छ । यस जिल्लाको जनधनत्व ८८० प्रति किलोमिटर रहेको छ । धर्मका आधारमा यस जिल्लामा इस्लाम जनसङ्ख्या ६,६४९,३७ रहेकन्ह छ भने हिन्दुको सङ्ख्या १,५८६,८५, बुद्ध धर्म ३४२, इसाई धर्म २१ र अन्य ३२६ रहेका छन् ।
अर्थतन्त्र
यस जिल्लाको मुख्य आय श्रोतको बाटो भनेको कृषि र खेती जसमा जिल्लाकै ६६.३% मानिसहरू संलग्न छन् । यस जिल्लाका मानिसहरू अन्य जस्तै २.६५% मजदुरी, उद्योग र कलकारखानामा १.२९%, वाणिाज्यका १२.३४%, रेमिटेन्स ०.४३%, सञ्चार र यातायातमा ३.५९%, सरकारी कार्यलयहरूमा ७.३२% ,धर्म सेवामा ०.१४% र अन्यमा ४.०७% रहेका छन् ।
शिक्षा
यस जिल्लाको औसत साक्षरता दर ४६.९५% रहेको छ जसमध्ये पुरुषको साक्षरता दर ४४.७% छ भने महिलाको ४०.१% रहेको छ । यस जिल्लामा १७ क्याम्पस, ११५ माध्यमिक विद्यालय, ३७० प्राथमिक विद्यालय, १३४ सार्वजनिक विद्यालयहरू रहेका छन् । ती मध्य हुसेन शाहिद कलेज (१९४०), मगुरा सरकार छात्र उच्च माध्यमिक विद्यालय (१८५४), गङ्गारामपुर उच्च माध्यमिक विद्यालय(१९००), हाजिपुर माध्यमिक विद्यालय (१९१४) आदि यस जिल्ला उत्कृष्ट विद्यालयहरू हुन् ।
ये जवानी है दीवानी
ये जवानी है दीवानी सन् २०१३ मा प्रदर्शित बलिउडको हास्यप्रधान र युवा रोजाईको चलचित्र हो जसको निर्माता करण जोहर हुन् र निर्देशक अयान मुखर्जी हुन्। यस चलचित्रमा मुख्य भूमिकामा रणवीर कपुर र दीपिका पादुकोण छन् । सन् २००८ को चलचित्र बचना ए हसिनो पछि यी दुवैको दोस्रो जोडी चलचित्र हो। आदित्य रोय कपुर र कल्की केकलाँ सहकलाकार हुन्। माधुरी दीक्षित यस चलचित्रको एक गीत घाघरा मा नृत्य गरेकी छिन्। पहिले यो चलचित्रलाई मार्च २०१३ मा प्रदर्शित गर्ने तय गरिए पनि पछि ३१ मे २०१३ मा प्रदर्शित गरिएको थियो। यो चलचित्रले बक्स अफिसको सबै कीर्तिमान तोड्दै सबैभन्दा बढी कमाई गर्ने बलिउड चलचित्रमा ११औँ स्थान बनाउन सफल भएको थियो।
राष्ट्रिय मानव अधिकार आयोग (म्यानमार)
म्यानमार राष्ट्रिय मानव अधिकार आयोग एक स्वतन्त्र राष्ट्रिय मानव अधिकार आयोग हो, जसमा ११ सेवानिवृत्त नौकरशाही र शैक्षिक संस्थाहरू छन् । विश्लेषकहरूले प्यानलको इच्छा र सरकारलाई चुनौती दिनका लागि प्रश्न गरेका छन्, तर कमीशनले चुनौती दिए राष्ट्रपतिको दावीलाई कि त्यहाँ कुनै म्यानमारको राजनीतिक कैदीहरू छैनन् र सबै राजनीतिक कैदीहरूको रिहाई र ईमानदारीको लागि माग गरे ।
मुद्रा बजार
समयको आधारमा एक वर्ष भन्दा कम समयावधिको लागि निष्कासन गरिने तथा खरिद-बिक्री गरिने प्रतिभूतिहरूको कारोबारमा संलग्न बजारलाई मुद्रा बजार भनिन्छ । ती वित्तीय बजारहरू, जसले अल्पकालीन कोषको प्रवाहमा मद्दत गर्दछन त्यसलाई मुद्रा बजार भनिन्छ। धितोहरूको उच्च तरलताको कारण लगानी गर्न मुद्रा बजारलाई सुरक्षित ठाउँ मानिन्छ। मुद्रा बजार एक अनियमित र अनौपचारिक बजार हो र पूँजी बजार जस्तो संरचनात्मक हुँदैन, जहाँ चीजहरू औपचारिक रूपमा व्यवस्थित हुन्छन्। मुद्रा बजारले लगानी कर्ताहरूलाई कम प्रतिफल दिन्छ तर विभिन्न उत्पादनहरू प्रदान गर्दछ।
मुख्य प्रतिभूतिहरू
मुद्रा बजारमा खरिद-बिक्री हुने प्रतिभूतिहरू तरल र बजारयोग्य हुने भएकाले तुरुन्त खरिद-बिक्रि गर्न सकिन्छ । यस प्रकारका प्रतिभूतिहरूमा त्रुटी जोखिम र प्रतिफल दुवै कम हुन्छ ।
एनआइबी बैङ्क
एनआइबी बेङ्क एक पाकिस्तानी बेङ्क थियो जुन पाकिस्तानको कराचीमा आधारित थियो। यो सन् २००३ मा आइएफआइसी बेङ्क र राष्ट्रिय विकास लिलाम निगमको समायोजनको परिणाम स्वरूप गठन भएको थियो र यो नवगठित इकाईलाई एनडिएलसी-आइएफआइसी बेङ्क (एनआइबी) भनिन्छ।
खुवाजा इकबाल हसान र सुल्तान अली अल्लाना (हाल अध्यक्ष, हबिब बेङ्क लिमिटेड) को प्रयासबाट बेङ्कको स्थापना भएको थियो। सन् २००४ मा, एनआइबीको गठनको लगत्तै, फुलरटन वित्तीय नियन्त्रक कम्पनी, टेमासेकले सहयोगी कम्पनीले बेङ्कमा बहुमत प्राप्त गरेको थियो। यो त्यसबेला पाकिस्तानको सबैभन्दा ठूलो प्रत्यक्ष विदेशी लगानी रहेको थियो।
फुलरटन वित्तीय नियन्त्रक कम्पनी त्यस समयमा एसिया भरि रहेका बेङ्कहरूमा ठूलो लगानी गरेको थियो र अत्यधिक सफल साना तथा मझौला उद्यम र वाणिज्य व्यवसायहरू सञ्चालन गरेको थियो। उनीहरूका नमूनाहरू एनआइबी बेङ्कमा अपनाइएको थियो र पाकिस्तानको बेङ्किङ उद्योगले यसको पहिलो संरचित वाणिज्यिक र साना तथा मझौला उद्यममा ऋण दिने कार्यक्रम सञ्चालन गरेको थियो।
३१ डिसेम्बर २०१५ सम्ममा एनआइबी बेङ्कले भुक्तानी पूँजी १ अर्ब र कुल सम्पत्ति २४३ अर्ब पाकिस्तानी रुपैयाँ रहेको थियो। पाकिस्तानको ५२ सहरहरूमा यो बेङ्कको उपस्थिति रहेको थियो जसमा १७० भन्दा बढी शाखा अनलाइन जडान भएका थिए।
एनआइबी बेङ्कले पाकिस्तानमा ७ जुलाई २०१७ देखि आफ्नो सञ्चालन रोकेको थियो र यसको सम्पत्ति हाल मुस्लिम वाणिज्य बेङ्क लिमिटेडमा एकसाथ खडा गरिएको थियो।
वरिष्ठ व्यवस्थापन
आतिफ आर बोखारी बेङ्कका अध्यक्षको रूपमा रहेका थिए र हमल एनआइबी बेङ्कका प्रमुख कार्यकारी अधिकृत यामीन करै हुन्।
तेओ चेङ् सान, रोल्याण्ड १ अगस्त २०११ देखि एनआइबी बेङ्कको विभागका स्वतन्त्र अध्यक्ष भएका थिए।
इतिहास
एनआइबी बेङ्कले सन् २०१३ मा १० वर्षको सञ्चालन पूरा गरेको थियो। यो सन् २००३ मा आइएफआइसी बैङ्क र राष्ट्रिय विकास लिलाम निगमको समायोजनको परिणाम स्वरूप गठन भएको थियो। नयाँ बेङ्कको नाम एनआइबी बेङ्क रहेको थियो। एनआइबी बेङ्कको वृद्धि भएपछि यसले अझै बढी बेङ्कहरूलाई अधिग्रहण गर्न जारी राखेको थियो। पाकिस्तानमा आधारि क्रेडिट एग्रीकोल इण्डोसेजको सञ्चालनलाई अप्रिल २००४ मा अधिग्रहण गरिएको थियो। सन् २००७ मा, पाकिस्तान औद्योगिक ऋण र लगानी निगम वाणिज्य बेङ्क लिमिटेडलाई पनि एनआइबी बेङ्कद्वारा अधिग्रहण गरिएको थियो।
सिङ्गापुरको टामासेक, एनआइबी बेङ्कमा एकल सबैभन्दा ठूलो लगानीकर्ताको हो। यसमा सेयर पूर्ण स्वामित्व सहायक कम्पनीबाट ८८% भन्दा बढी रहेको छ।
अल्जियर्स
अल्जीएर्स अफ्रिका को अल्जेरिया देशको राजधानी र सबैभन्दा ठुलो सहर हो।
तिलोत्तमा नगरपालिका
तिलोत्तमा नगरपालिका लुम्बिनी अञ्चल,रूपन्देही जिल्ला मा अवस्थित नगरपालिका हो । यो नगरपालिका गंगोलिया, मधवलिया, करहिया, टिकुलिगढ, मक्रहर, शंकरनगर र आनन्दवन गाउँ विकास समिति मिलेर बनको हो ।
दक्षिण एसियाली खेलकुदमा नेपाल
स्रोत
श्रेणी :दक्षिण एसियाली खेलकुद
श्रेणी :खेलकुद श्रेणी :खेल
पूँजी बजार
एक वर्ष भन्दा बढी परिपक्व अवधि भएका प्रतिभूतिहरूको खरिद-बिक्रिमा संलग्न बजारलाई पूँजी बजार भनिन्छ ।
मुख्य प्रत्याभूतिहरू
पूँजी बजारमा निष्कासन गरिने प्रत्याभूतिहरू लामो समयावधिको लागि निष्कासन गरिने भएकाले, यस्ता प्रतिभूतिहरूमा तरलता र त्रुटीसम्बन्धि जोखिम बढ्न जान्छ ।
अम्बालिका देवी
अम्बालिका देवी (१८९४-१९३६ ) एक नेपाली लेखक र कवि थिइन् । उनलाई पहिलो नेपाली महिला उपन्यासकार मानिन्छ । उनको उपन्यास राजपूत-रमणी १९३२ मा प्रकाशित भएको थियो।
जीवनी
उनको जन्म २० मे १८९४ (८ जेठ १९५१) माखन टोल, काठमाडौं, नेपालमा बुबा एककृष्ण नेपाल र आमा रत्न कुमारीको घरमा भएको थियो। उनी सम्पन्न परिवारबाट आएकी थिइन् । उनका बुबा राणा सरकारमा सुब्बा थिए। उनकी हजुरआमा, देवकुमारी कोइराला राजा पृथ्वी वीर विक्रम शाहकी नर्स थिइन्। उनलाई उनको बाल्यकालमा पुतली भनिन्थ्यो ।
७ वर्षको उमेरमा अम्बिकाप्रसाद उपाध्यायसँग विवाह गरेपछि प्रचलित प्रथा अनुसार उनको नाम अम्बालिका देवी राखिएको थियो । उनी पटनामा ससुराको घरमा सरिन् । उनले घरमै पढिन् | उनले अंग्रेजी माध्यममा शिक्षा हासिल गरेकी थिइन् ।
१९३२ मा, उनले राजपूत-रमणी प्रकाशित गरे। पुस्तक १ मे १९३२ (बि.स. १९८९ वैशाख १९) मा पूरा भएको थियो र सेप्टेम्बर १९३२ मा जनरल ट्रेडिङ कम्पनी, वाराणसी द्वारा प्रकाशित भयो। नेपाली भाषामा महिला लेखिकाले लेखेको यो पहिलो उपन्यास हो।
व्यक्तिगत जीवन र मृत्यु
सन् १९०१ मा ७ वर्षको उमेरमा उनको विवाह इतिहासकार अम्बिका प्रसाद उपाध्यायसँग भयो । उनीहरूका आफ्नै सन्तान थिएनन्, त्यसैले उनीहरूले अम्बिका प्रसाद उपाध्यायका कान्छो भाइ शारदा प्रसाद उपाध्यायका छोरा राजेश्वर प्रसादलाई धर्मपुत्र  को रूपमा ग्रहण गर्ने निर्णय गरे। हिन्दू रीतिरिवाज अनुसार ग्रहण गरिएको थियो। देवीको मृत्यु १५ डिसेम्बर १९३६ (१ पुस १९९३) मा पटनामा भएको थियो ।
विलोमकाव्य
विलोमकाव्य एक विशेष प्रकारको काव्य संरचना हो। यो प्रायः संस्कृत भाषामा पाइन्छ। यसको शब्दावली यस्तो हुन्छ कि पदको पहिलो पङ्क्तिदेखि अन्तिमसम्म एउटा अर्थपूर्ण वाक्य हुन्छ र अन्तिमदेखी सुरूसम्म पढ्दा पनि एक अर्थपूर्ण वाक्य हुन्छ । यो एक धेरै रोचक र अद्वितीय कविता हो।
श्रीरामकृष्णविलोमकाव्यम्
तं भूसुतामुक्तिमुदारहासंवंदे यतो भव्यभव दयाश्रीः | (सुरूबाट अन्तिमसम्म श्रीरामको कथा बन्नजान्छ)
अर्थ: सीताको उद्धार गर्ने पवित्र मुस्कान भएका, भव्य अवतार भएका र जसबाट सर्वत्र दया र कृपा प्राप्त हुन्छ, उहाँलाई (त्यो रामचन्द्र) म नमस्कार गर्दछु।
अर्थ: तेजस्वी सूर्य र जलमय चन्द्रमाका देवता, पुतनाको संहारक, मुक्तिदाता र जीवनदाता यदुनन्दन (कृष्ण) लाई म नमस्कार गर्दछु।
यस विलोमकाव्यमा करिब ३६ श्लोक छन्, विचित्र श्लोकले रामको वर्णन गर्दछ भने सम श्लोकले कृष्णको वर्णन गर्दछ। बिजोर श्लोकहरू विलोमारिति (उल्टोमा) पढ्दा त्यसपछिका सम पदहरू बन्छन्। (जसरी श्लोक १ उल्टो पढिन्छ, पद २ र पद ३ उल्टो पढिन्छ, पद ४ यस्तो छ...) यो दैवज्ञपण्डित 'सूर्यकवि' द्वारा रचना गरिएको हो।
डेलीबुथ
डेलीबुथ एउटा तस्वीर ब्लग वेबसाइट हो जसलाई प्रयोगकर्ताहरूको लागि प्रत्येक दिन शीर्षकको साथ तस्वीर खिच्नको लागि सृजना गरिएको थियो। यसले कागजात बनाउन र उनीहरूको जीवन अरूलाई बाँड्नको लागि "चित्रमा तपाईको जीवन" भन्ने नारालाई अपनाएको थियो। यो सामाजिक सञ्जाल वेबसाइटहरू जस्तै टुइटरसँग मिल्दोजुल्दो छ जसमा प्रयोगकर्ताले अन्य प्रयोगकर्ताहरू पछ्याउन र उनीहरूले उक्त पछ्याइएका प्रयोगकर्ताहरूलाई पनि पछ्याउन सक्दछन्। यसले अन्य व्यक्तिहरूले के गरिरहेका छन् भन्ने बारेमा वास्तविक समय अद्यावधिकहरू पनि प्राप्त गर्न अनुमति दिन्छ। यो किशोर किशोरीहरूका लागि लक्षित छ।
अगष्ट २००९ मा, साइटमा एक महिनामा लगभग ३५% को वृद्धि दरसँगै यसले ३० लाख भन्दा बढी अद्वितीय आगन्तुकहरू प्राप्त गरेको जानकारी दिएको थियो। ११ नोभेम्बर २०१२ मा, साइट १४ नोभेम्बरका दिन बन्द गरिने घोषण गरिएको थियो।
प्रयोगकर्ताहरूले ३१ डिसेम्बरसम्म उनीहरूको सामग्रीहरूमा पहुँच र डाउनलोड गर्न सक्नेछन्, जुन बिन्दुमा साइट पूर्ण रूपमा मेटाइनेछ। डेलीबुथ सुरुवाती कोष कम्पनी, वाई कम्बिनेटरद्वारा स्थापना गरिएको थियो।
इतिहास
डेलीबुथलाई फेब्रुअरी २००९ मा जोन व्हिट्ली र नेतृत्व विकासकर्ता रायन आमोसले, लोकप्रियता प्राप्त गरे पश्चात् सुरुवात गरेका थिए। धेरै युट्युब कलाकार र इण्टरनेटका प्रख्यात मानिसहरू, जस्तै एष्टन कुचर र उनकी श्रीमती डेमी मुर यसमा सामेल हुँदै उनीहरूका दर्शक र पाठकहरूलाई प्रोत्साहित गरेका थिए। ७ सेप्टेम्बर २००९ मा साइटले १,००,००० तस्वीरहरू पार गरेको थियो र १,००,००० तस्वीरहरू सार्वजनिक गर्ने प्रयोगकर्ताले एक थ्रोबई पिलो नामक पुरस्कार जितेका थिए। सन् २०१० को सुरूमा, वेबसाइटमा ३,०००,००० तस्वीर र १०,००,००० टिप्पणीहरू पुगेका थिए।
डेलीबथका तीन संस्करणहरू उपलब्ध छन् जसमा मूल (१.०), र दुई पूर्ण पुन: लिखित (२.० र ३.०) समावेश छन्।
वाई कम्बिनेटरले उनीहरूले एक पटक डेलीबुथमा नाम परिवर्तन गर्ने विचार गरेका थिए तर उनीहरू समुदायले विद्रोह गर्छन् भन्ने बारेमा डराएका थिए। २०१२ अप्रिलमा प्रतिभाको खोजीमा एयरबीएनबीले डेलीबथको टोलीलाई लिने घोषणा गरिएको थियो।
११ नोभेम्बर २०१२ मा, सदस्यहरूलाई एक इमेल पठाइएको थियो जसमा १४ नोभेम्बर पछि थप सामग्री उर्ध्वभरण गर्न नसकिने र ती सबै सामग्रीहरू स्थायी रूपमा ३१ डिसेम्बर २०१२ मा मेटिने जनाइएको थियो। उनीहरूले खातामा सबै तस्वीरहरू निर्यात गर्ने विकल्पको पेश गरेका थिए। १५ नोभेम्बर २०१२ मा, डेलीबुथ केवल पढ्नको लागि मात्र उपलब्ध भएको थियो। प्रयोगकर्ताहरूलाई कुनै नयाँ तस्वीर वा टिप्पणीहरू सार्वजनिक गर्न क्षमताहरूलाई यसले हटाएको थियो। यो ३२ डिसेम्बर २०१२ का दिन पूर्ण रूपमा बन्द भएको थियो।
विशेषता
प्रत्यक्ष सार्वजनिक एउटा त्यस्तो सुविधा थियो जसले साइटमा सबै सार्वजनिक सदस्यहरूबाट हालसालैका तस्वीर र गतिविधिको वास्तविक समयमा प्रवाहको प्रदर्शन गर्दछ। प्रत्यक्ष नक्शाले नक्शामा वास्तविक समय अद्यावधिकहरूको प्रदर्शन गरेको थियो। डेलीबुथले प्रयोगकर्ताहरूले नयाँ तस्वीर खिचेपछि स्वचालित रूपमा उनीहरूको टुइटर खातामा सूत्र सार्वजनिक गर्न अनुमति दिन्छ। डेलीबुथले प्रयोगकर्ताहरूलाई तिनीहरूको तस्वीरूलाई सूत्रबद्ध गर्न छोटो यूआरएलहरूको पनि प्रस्ताव गरेको थियो।
डेलीबुथका मोबाइल अनुप्रयोगहरू
डेलीबुथले आइफोन अनुप्रयोगको सार्वजनिक गरेको थियो जुन धेरै लोकप्रिय बनेको थियो। डेलीबथको ३अौँ संस्करणको जारीसँगै नयाँ डेलीबुथ अनुप्रयोगको सुरूवात भएको थियो जसमा प्रत्यक्ष समाचार, र अन्य प्रयोगकर्ताहरूलाई सन्देश पठाउन मिल्ने लगायतका सेवाहरू सामेल छन्। अनुप्रयोग हाल एप्पल एप ष्टोरमा उपलब्ध छैन।
राष्ट्रपतिको शासन
राष्ट्रपति शासन (वा केन्द्रीय शासन) भारतमा शासनको सन्दर्भमा त्यस समय प्रयोग गरिने एउटा पारिभाषिक शब्द हो, जब कुनै राज्य सरकारलाई भङ वा निलम्बन गरिदिएको हुन्छ र राज्य प्रत्यक्ष सङ्घीय शासनको अधीनमा आउँछ । भारतको संविधानको अनुच्छेद-३५६ मा उल्लेख भए अनुसार केन्द्रले सङ्घीय सरकारको राज्यमा संवैधानिक तन्त्रको विफलता वा संविधानको स्पष्ट उल्लंघनको दशामा त्यस राज्य सरकारलाई बर्खास्त गरेर त्यस राज्यमा राष्ट्रपति शासन लागु गर्ने अधिकार हुन्छ । राष्ट्रपति शासन त्यस स्थितिमा पनि लागु हुन्छ जब राज्य विधानसभामा कुनै पनि दल वा गठबंधनलाई स्पष्ट बहुमत प्राप्त हुँदैन ।
सत्तापक्ष पार्टी वा केंद्रीय (सङ्घीय) सरकारको सल्लाहमा, राज्यपाल आफ्नो निर्णय उपर सदनलाई भङ गर्न सक्छन, यदि सदनमा कुनै पार्टी वा गठबंधनसँग स्पष्ट बहुमत छैन । राज्यपाल सदनलाई छ महिनाको अविधिको लागि निलम्बित अवस्थामा राख्न सक्छ । छ महिना पछि, यदि कुनै पक्षसँग स्पष्ट बहुमत प्राप्त भएन भने त्यस बखत पुन: निर्वाचन गर्ने गरिन्छ ।
यसलाई राष्ट्रपति शासन यसकारण भनिन्छ किनकि, यस प्रक्रियाद्वारा राज्यको नियन्त्रण निर्वाचित मुख्यमन्त्रीसँग नभएर सिधै भारतको राष्ट्रपतिको अधीन आउँछ, तर प्रशासनिक दृष्टिले राज्यको राज्यपाललाई केन्द्रीय सरकारद्वारा कार्यकारी अधिकार प्रदान गरिएको हुन्छ । प्रशासनलाई सहायोग गर्नका लागि राज्यपाल सामान्य तवरमा सल्लाहकारहरूको नियुक्ति गर्दछ, जो सामान्य रूपले अवकाश प्राप्त जनसेवक हुन्छन ।
अनुच्छेद-३५६
अनुच्छेद ३५६, केन्द्र सरकारलाई कुनै राज्य सरकारलाई निलम्बित गर्ने र राष्ट्रपति शासन लगाउने अनुमति त्यस अवस्थामा दिन्छ, जब राज्यको संबैधानिक तन्त्र पूर्ण रूपले विफल भइसकेको हुन्छ ।
अनुच्छेद-३५५
अनुच्छेद ३५५ केन्द्र सरकारले अधिकृत गर्छ किनकि त्यो कुनै वाह्य आक्रमण वा आन्तरिक अशान्तिको अवस्थामा राज्यको सुरक्षा सुनिश्चित गर्न सकोस् र प्रत्येक राज्यको शासन संविधानको प्रावधान अनुरुप चल्न सकोस।
इन्दिरा गान्धी नहर
इन्दिरा गान्धी नहर राजस्थानको मुख्य नहर हो। यसको पुरानो नाम "राजस्थान नहर" थियो। यो राजस्थान राज्यको उत्तर पश्चिम भागमा बग्दछ। यसलाई राजस्थानको मारुगङ्गा पनि भनिन्छ राजस्थानको महत्वाकांक्षी इन्दिरा गान्धी नहर परियोजनाले मरुभूमि क्षेत्रमा चमत्कारिक परिवर्तन आई रहेको छ र यसबाट मरुभूमिमा सिँचाइको साथसाथै पिउने पानी र औद्योगिक कार्यको लागि पनि पानी पाउन थालेको छ।नहर निर्माण हुनु भन्दा पहिले, मानिसहरूलाई धेरै लामो यात्राबाट पिउने पानी ल्याउनु पर्दथ्यो।
यो नहरको उद्घाटन ३१ मार्च १९५८ मा भएको थियो जबकी २ नोभेम्बर १९८४ मा यसलाई इन्दिरा गान्धी नहर परियोजनाको नाम दिइएको थियो। यो नहर राजस्थानमा हनुमानगढ जिल्लाको मासितावाली हेडमा प्रवेश गर्दछ। सन् १०१७ मा पानीको अभावलाई ध्यानमा राखी, यसको सिँचाइ क्षेत्र १ १६.१७ लाख हेक्टरमा घटाइएको थियो। राजस्थानका १० जिल्लाहरू यस नहरबाट लाभान्वित छन्।
शाहरुख खान
शाहरुख खान (जन्म २ नोभेम्बर १९६५), आरम्भवाद एसआरकेद्वारा पनि चिनिन्छ, एक भारतीय अभिनेता, चलचित्र निर्माता, र टेलिभिजन व्यक्तित्व हुन्। खान १९८० को दशकमा धेरै टेलिभिजन धारावाहिकमा काम गरेर आफ्नो क्यारियर शुरू गरे। उनले चलचित्र क्षेत्रमा दिवाना फिल्मबाट प्रवेश गरे जुन फिल्म व्यावसायिक रूपमा सफल भयो। त्यस पछि उनी धेरै व्यावसायिक सफलताहरूको भाग भए र विभिन्न प्रशंसित प्रदर्शन गरेका छन् ।
प्रारम्भिक जीवन र परिवार
खान भारतको नयाँ दिल्लीमा इस्लाम धर्मको पठान बंश भएको घरमा १९६५ मा जन्मिएका थिए । उनको बुबा ताज मोहम्मद खान ब्रिटिश भारत को एक भारतीय स्वतंत्रता कार्यकर्ता थिए। उनले सेन्ट्रल दिल्लीमा सेन्ट कोलम्बस स्कूलमा अध्ययन गरे। यद्यपि उनले आफ्नो स्कूलको समयमा खेलमा उत्कृष्ट भए तापनि उनलाई चोट लागेको कारणले खेल खेल्नबाट रोक्न थालेको थियो। यस समयमा उनले अभिनय, सडक नाटक शुरु गरे । १९८५ मा उनले अर्थशास्त्रमा डिग्री प्राप्त गर्न दिल्लीको हंसराज विश्वविद्यालयमा नामांकन गर्नुभयो।
मानव अधिकार आयोग (न्युजिल्याण्ड)
मानव अधिकार आयोग (न्युजिल्याण्ड) एक राष्ट्रिय मानव अधिकार संस्था हो जो स्वतन्त्र क्राउन इकाईको रूपमा सञ्चालन गरियो । यो आयोग १९७७ मा गठन गरियो र वर्तमानमा मानवीय अधिकार अधिनियम १९९३ अन्तर्गत कार्य गर्द छ ।
दक्षिण एसियाली खेलकुद २०१९
एसियाली खेलकुद २०१९ (१३ औँ दक्षिण एसियाली खेलकुद) नेपालको काठमाडौँ,पोखरा र जनकपुरमा २०१९ डिसेम्बर १ देखि १० सम्म सञ्चालन भयो । यो दक्षिण एसियाली खेलकुदको १३ औँं संस्करण हो। जसको आयोजना गर्ने दायित्व नेपालले २०१६ मा नै पाएको थियो। तर आन्तरिक तयारी नपुगेकाले यसलाई अलिकति पछाडि सारिएको हो ।
स्थानहरू
नेपालका विभिन्न शहर- काठमाडौँ, पोखरा र जनकपुर गरी तीन स्थानमा यस खेलका विभिन्न स्पर्धाहरू सञ्चालन भइरहेका छन् ।
सहभागी राष्टहरू
१३ औँ दक्षिण एसियाली खेलकुद(साग)मा सहभागिता जनाउने ७ राष्ट्रहरू।
पदक तालिका
नोट :- पदकको आधिकारिक वेबपेजमा समावेश नगरिएको ।
लेला मिलानी
लेला मिलानी खोशबिन (जन्म अप्रिल २, १९८२) एक क्यानेडेली मोडल, अभिनेत्री, टेलिभिजन प्रस्तोता र फ्यासन डिजाइनर हुन् । मिलानी एक इरानी परिवारमा टोरन्टोमा जन्मेकी हुन् । उनले सन् २०११ मा विवाह पनि एक पर्सियन/इरानी व्यावसायी मेनी खोशबिनसँग गरेकी हुन् । उनी रेसलमेनियाक, बोय्ज एन्ड गर्ल्स गाइड टु गेटिगङ्ग डाउन तथा डाक्टर चोपर नामक चलचित्रमा अभिनय गरिसकेकी छिन । उनलाई म्याक्सिम पत्रिकाले अनलाईन म्याक्सिम चित्रदिर्घामा समेत सामेल गरिसकेको छ ।
जायद बिन सुल्तान अल नाह्यान
शेख जायद बिन सुल्तान अल नाह्यान ( زَايِد بِن سُلْطَان آل نَهْيَان ; ६ मे १९१८– २ नोभेम्बर २००४) एक अमिराती राजनीतिज्ञ, राजनेता र परोपकारी थिए,  जसले सन् १९७१ देखि २००४ मा आफ्नो मृत्युसम्म संयुक्त अरब इमिरेट्स (UAE) को पहिलो राष्ट्रपतिको रूपमा सेवा गरेका थिए  उनलाई संयुक्त अरब इमिरेट्सको संस्थापक पिता    र सात इमिरेट्सलाई एकताबद्ध गर्दै संयुक्त अरब इमिरेट्सको गठनको प्रमुख व्यक्ति मानिन्छ। उनी सन् १९६६ देखि आफ्नो मृत्युसम्म अबु धाबीको शासक पनि थिए।
नीति र परोपकार
देशको ठूलो तेल राजस्व प्रयोग गरेर, जायेदले अस्पताल, विद्यालय र विश्वविद्यालय जस्ता संस्थाहरू निर्माण गरे र युएईका नागरिकहरूलाई तिनीहरूमा निःशुल्क पहुँच लाई सम्भव बनायो। उनी अरब जगतका साथै छिमेकी देशहरू र विश्वभरि उचित कारणहरूका लागि दसौं लाखौं [पाउन्ड स्टर्लिंग] चन्दा दिनको लागि पनि परिचित थिए।
१९९७ अप्रिलमा, द न्यूयोर्क टाइम्सले त्यहाँ निर्वाचित विधायिका किन छैन भनेर प्रश्न गरेको मा, जायेदले जवाफ दिए,"हामीले हाम्रा जनतालाई सन्तुस्ट पार्ने प्रणालीलाई किन त्यागेर असन्तुष्टि र टकरावलाई जन्म दिने प्रणाली लागू गर्ने ? हाम्रो शासन प्रणाली हाम्रो धर्ममा आधारित छ र हाम्रा जनताले यही चाहन्छन्। उनीहरुले विकल्प खोजेमा हामी उनीहरुको कुरा सुन्न तयार छौं । हामीले जहिले पनि हाम्रा जनताले आफ्ना मागहरू खुलेर राख्नको लागि भनेका छौ। हामी सबै एउटै डुङ्गामा छौं, र उनीहरू दुवै कप्तान र चालक दल हुन्। कुनै पनि विचार व्यक्त गर्नका लागि हाम्रा ढोकाहरू खुला छन्, र यो हाम्रा सबै नागरिकहरूले राम्ररी बुझेका छन्। हाम्रो गहिरो विश्वास छ कि अल्लाहले मानिसहरूलाई स्वतन्त्र सृष्टि गर्नुभएको छ, र प्रत्येक व्यक्तिले छनौटको स्वतन्त्रताको उपभोग गर्नुपर्दछ भनेर निर्धारित गरेको छ। कसैले पनि आफूले अरूलाई दास बनाएको जस्तो व्यवहार गर्नु हुँदैन। नेतृत्वको पदमा रहेकाहरूले आफ्ना प्रजाहरूसँग दया र समझदारीका साथ व्यवहार गर्नुपर्छ, किनकि यो अल्लाहले उनीहरूलाई आज्ञा गरेको कर्तव्य हो, जसले हामीलाई सबै जीवित प्राणीहरूलाई मर्यादाका साथ व्यवहार गर्न आदेश दिन्छ। पृथ्वीमा अल्लाहको उत्तराधिकारीको रूपमा सृजना गरिएको मानवजातिको लागि कुनै पनि कुरा कसरी कम हुन सक्छ? हाम्रो शासन प्रणालीमा कुनै एक व्यक्तिमा आफ्नो अधिकार निहित हुदैन, तर हाम्रो धर्ममा निहित छ र अल्लाहको पुस्तक कुरानमा आधारित छ। अरूले जे ठगी गरेका छन् त्यसको हामीलाई के आवश्यकता छ? यसका शिक्षाहरू शाश्वत र पूर्ण छन्, जबकि मानिसद्वारा स्थापित प्रणालीहरू क्षणिक र अपूर्ण छन्।"जमिन पनि प्राय: नि:शुल्क (नि:शुल्क) वितरण गरिएको थियो। यस नीतिले धेरै भूमिहीन परिवारहरूलाई फाइदा पुर्‍याए पनि, धेरै धनी कुल र व्यक्तिहरूलाई उनीहरूको हैसियत र शाही परिवारसँगको प्रभावको अनुपातमा नि:शुल्क जग्गा अनुदान दिइयो। उनको मजलिस (परम्परागत अरब परामर्श/ सल्लाहकार परिषद) जनताको लागि खुला थियो। उनले गैर-मुस्लिम धार्मिक भवन, जस्तै गिर्जाघर र मन्दिर निर्माण गर्न अनुमति दिए। जायेद परम्परागत मापदण्डहरूमा शिक्षामा पहुँच र महिला श्रम अधिकार जस्ता महिलाहरूका लागि निश्चित अधिकारहरूको पक्षमा पनि थिए। महिला अधिकार सम्बन्धी उनका विचारहरू GCC राष्ट्रहरूमा उहाँका समकक्षहरू भन्दा धेरै उदार थिए।
२०१९ पुलवामा हमला
१४ फेब्रुअरी २०१९ मा, जम्मू श्रीनगर राजमार्गमा भारतीय सुरक्षाकर्मीको सवारी वाहनमाथि एकठूलो आत्मघाती हमला भयो, जसमा ४४ सुरक्षा कर्मीको ज्यान गयो। यो हमला जम्मू  कश्मीर को पुलवामा जिल्लाको अवन्तिपोराको लेथपोरा इलाकामा भएको हमला थियो, जसमा परिणाम स्वरूप ४४ केन्द्रीय रिजर्व पुलिस बलको सुरक्षाकर्मीको मृत्यु भयो । कश्मीरको पुलवामामा अर्धसैनिकहरूलाई लक्षित गरी बिहीवार भएको आत्मघाती आक्रमण जैश-‍ए-मोहम्मदले गराएको आरोप भारतले लगाएको छ।
हमला
प्रहरीले जनाए अनुसार विस्फोटक पदार्थले भरिएको एउटा कार अर्धसैन्य बलका जवान बोकेको बससँग ठोक्काइएको थियो। रिपोर्ट्समा बताइए अनुसार आतंकबादीले प्रयोग गरेको गाडी महिन्द्रा स्कर्पियो थियो । जसमा ३०० किलोग्राम भन्दा अधिक विस्फोटक थियो। घाइतेलाई हमलाको स्थानबाट २० किमीको दुरीमा रहेको श्रीनगरको सेना बेस अस्पतालमा लागिएको थियो । पाकिस्तानस्थित इस्लामिक समूह जैश-ए-मोहम्मदले उक्त हमलाको जिम्मेवारी लिएको छ।
सन् २०१६ मा भारतीय सैन्य क्याम्प उरीमा भएको हमलापछि सुरक्षा फौजमाथि भएको यो सबैभन्दा ठूलो रक्तपातपूर्ण हमला हो।
सुमित्रा
सुमित्रा (तमिल: சுமித்திரை) रामायणकी एक प्रमुख पत्र तथा अयोध्याका राजा दशरथकी पत्नी थिइन् । लक्ष्मण र शत्रुघ्न उनका छोरा हुन् ।
माल्टा
माल्टा (en:Malta, माल्टीस : Repubblika ta' Malta (Republic of Malta)) यूरोपमा स्थित एक विकसित देश हो। येसको राजधानी वलेत्ता हो। यो देशको मुख्य र रास्ट्रीय भाषा माल्टाई भाषा र अङ्ग्रेजी भाषा हो।
जनसङ्ख्या
यो देशको जनसङ्ख्या लगभग ४१६,००० थियो।
धर्म
मुसलमान
संयुक्त अरब इमिरेट्सको राष्ट्रपति
संयुक्त अरब इमिरेट्सको राष्ट्रपति ( رئيس دولة الإمارات العربية المتحدة   ), वा राइस ( رَئِيْس   ), संयुक्त अरब इमिरेट्स (UAE) को राष्ट्र -प्रमुख हुन् ।
संघीय सर्वोच्च परिषद द्वारा राष्ट्रपति र उपराष्ट्रपति प्रत्येक पाँच वर्षमा निर्वाचित हुन्छन् हुन्छन्। संयुक्त अरब इमिरेट्सका प्रधानमन्त्री औपचारिक रुपमा राष्ट्रपतिद्वारा नियुक्त हुने भए पनि युएईका प्रत्येक उपराष्ट्रपतिले नै प्रधानमन्त्रीको रूपमा काम गर्छन्। सामान्यतया अबु धाबी अमिरात शासक राष्ट्रपति र दुबई अमिरात को  शासक उप-राष्ट्रपति र प्रधानमन्त्री बन्ने गर्दछ। राष्ट्रपति युएई सशस्त्र बलका कमाण्डर-इन-चीफ पनि हुन्।
शेख जायद बिन सुल्तान अल नाह्यानलाई सात अमिरातलाइ एउटै राष्ट्रमा एकीकृत गर्ने श्रेय दिइन्छ। शेख जायद १९९७१ मा युएईको गठन देखि २ नोभेम्बर २००४ मा आफ्नो मृत्यु सम्म युएई को पहिलो राष्ट्रपति हुनुहुन्थ्यो। उनको उत्तराधिकारी उनका छोरा शेख खलिफा बिन जायदले पाए, जसको १३ मे २०२२ मा कार्याकालमा मृत्यु भयो शेख  खलिफाको मृत्यु पछि, शेख मोहम्मद बिन जायेद अल नाह्यानलाई संघीय सर्वोच्च परिषद्ले १४ मे २०२२ मा मा युएई को तेस्रो र वर्तमान राष्ट्रपति चयन गरेको थियो
शत्रुघ्न
रामायणका अनुसार शत्रुघ्न राजा दशरथका चौथा पुत्र थिए । यिनकी आमा सुमित्रा थिइन् । यिनी रामका भाइ थिए र अन्य भाइ भरत र लक्ष्मण थिए ।
लक्ष्मण
रामायणका अनुसार लक्ष्मण राजा दशरथका तेस्रो पुत्र थिए । यीनकी आमा सुमित्रा थिइन् । रामायणका अनुसार लक्ष्मणलाई आदर्श पात्र मानिन्छ । यिनी रामका भाइ थिए र दुवै भाईमा अपार स्नेह थियो । यिनले राम र सीतासँग १४ वर्ष बनबास बिताएका थिए । यिनको बिबाह सिताकी बहिनी उर्मिला सङ् भएको थियो । उनिहरूको दुई छोरा थिए अंगद र चन्द्रकेतु ।
डडेलधुराको ईतिहास
५४ वर्ष अगाडिको त्यो डडेल्धुरा
दिपकराज भट्ट
डडेल्धुरा सात पहाडि जिल्लाको केन्द्रको रुपमा रहेको डडेल्धुरा जिल्ला निकै सुन्दर रहेकोछ । नेपालमै सबैभन्दा बढि वनजंगल क्षेत्र रहेको जिल्ला पनि डडेल्धुरा हो ।
तरार्इको कैलाली कञ्चनपुर बाट सुदूरपश्चिमका अन्य ६ पहाडी जिल्ला जाँदा डडेल्धुरा भएर जानुपर्छ । नेपाललाई ७५ जिल्लामा विभाजन गर्नु अगाडि डोटी जिल्लाबाट डडेल्धुरा जिल्लाको प्रशासनिक नियन्त्रण हुने गरेको थियो ।
५४ बर्ष अगाडि डडेल्धुरा जिल्ला कस्तो थियो ? भन्ने विषयमा धेरैलाई जानकारी नहोला । सन १९६६ देखि १९६८ सालमा अमेरिकाबाट आएका  ‘पीस कोर भोलेन्टर’ न्यान्सी ह्याच र डअ ह्याचले ५४ वर्ष अगाडि खिचेका फोटो सार्वजनिक  गरेका छन् ।
५४ बर्ष अगाडिको डडेल्धुरा जिल्ला लाई अहिले तुलना गर्ने हो भने अहिलेको सबैभन्दा विकट क्षेत्र संग जाज्न सकिन्छ । स्थानीय सरकार आएपछि सबै गाँउहरुमा सडक संञ्जाल पुगेकोछ । ५४ बर्षको त्यो तस्विरमा पनि कच्चि सडक देख्न सकिन्छ ।
फोटो  अमेरिकन पीस कोर भोलेन्टेर न्यान्सी ह्याच, डअ ह्याचरराउण्डस् इमेजिङ
बाल स्वास्थ्य र वातावरण बचत समाज नेपाल
बाल स्वास्थ्य र वातावरण बचत समाज नेपाल एक गैर लाभकारी र गैर सरकारी संस्था हो जो बेसीसहर, लमजुङ जिल्ला, नेपालमा अवस्थिति छ र यसको कार्यालय काठमाडौँ र पोखरामा पनि छ । यो संस्थाको गठन १९९८ मा गरियो र हालमा पश्चिमी नेपाललाई फोकस गर्दै छ र बालबालिकाको अधिकार, स्वतन्त्रता, संरक्षण, विकास, जीवनस्तर सुधार, स्वास्थ्य, शिक्षा, वातावरण, जागरूकता बढाउने र आय सृजन जस्ता कार्यहरूमा धयान दिने गर्द छ ।
देवदह नगरपालिका
देवदह नगरपालिका लुम्बिनी अञ्चल, रुपन्देही जिल्ला मा अवस्थित नगरपालिका हो ।
परिचय
प्राचिन कोलीय राज्यको राजधानी देवदह पश्चिमाञ्चलको रुपन्देही जिल्लामा पर्दछ । गौतम बुद्धको जन्मस्थल लुम्बिनी देखि ३५ किलोमिटर उत्तर पूर्वमा अवस्थित देवदह ऐतिहासिक एवं बुद्धको मावलीस्थलको रूपमा प्रशिद्ध रहेको छ । देवदह नगरपालिका नेपाल सरकारको २०७१ बैशाख २५ गतेको निर्णय अनुसार साविकका देवदह र केरवानी गाउँ विकास समितिहरू मिलेर बनेको हो । यस नगरपालिकामा २०६८ को जनगणना अनुसार ९५६७ घरधुरी र ४२९५३ जनसङ्ख्या रहेको छ । यस नगरपालिकाको पूर्वमा सुनवल नगरपालिका पश्चिममा बुटवल उप-महानगरपालिका उत्तरमा पाल्पा जिल्लाको गोठादी गाविस, चुरे पहाड र दक्षिणमा सिक्टहन गाविसको बिचमा पर्यटकीय नगरी को रूपमा रहेको छ । कृषि तथा उद्योगको पर्याप्त सम्भावना रहेको, गौतम बुद्धको मावली गाँउ, प्राकृतिक श्रोत र साधनको उपलब्धता भएको, विभिन्न जातजातीहरूको सांस्कृतिक सम्पदाको भण्डार रहेको हुँदा धेरै सम्भावना भएको नगरको रूपमा रहेको छ ।
खुश्बु
खुश्बु सुन्दर (जन्म नखत खान ; २९ सेप्टेम्बर १९७०) एक भारतीय अभिनेत्री, राजनीतिज्ञ, चलचित्र निर्माता, र टेलिभिजन प्रस्तोता हुन्। उनी तेलुगु, मलयालम र कन्नड चलचित्रहरु बाहेक तमिल चलचित्रहरु मा मुख्य रूपमा काम गरेकोले परिचित छिन्।
उनले तीनवटा तमिलनाडु राज्य फिल्म अवार्ड, एक केरला राज्य फिल्म विशेष उल्लेख र तमिलनाडु सरकारद्वारा एक कालाइमानी प्राप्त गरिन्।
बाल्यकाल
खुश्बुको जन्म २९ सेप्टेम्बर १९७० मा मुम्बई, महाराष्ट्र, भारतको एक मुस्लिम परिवारमा नखत खानको रूपमा भएको थियो। बाल अभिनेत्रीको रूपमा आफ्नो करियर सुरु गर्दा उनका आमाबाबुले उनलाई रंगमञ्चको नाम खुश्बु दिए। उनी ३६ वर्षदेखि चेन्नईमा बस्दै आएकी छिन् ।
व्यक्तिगत जीवन
कुशभु र प्रभुले सेप्टेम्बर १२, १९९३ मा आफूले किनेको पोज गार्डेनको घरमा विवाह गरेका थिए । प्रभुका बुबा शिवाजी गणेशनले उनीहरुको सम्बन्धको कडा विरोध गरे र अन्ततः खुश्बु र प्रभुले आफ्नो सम्बन्ध तोड्ने निर्णय गरे र चार महिनाभित्रै अन्त्य गरे।
२००० मा, उनले फिल्म अभिनेता, निर्देशक र निर्माता सुन्दर सी संग विवाह गरे। त्यसपछि उनले विवाहित नाम खुश्बु सुन्दर प्रयोग गरिरहेकी छिन्। उनीहरु का दुई छोरीहरु  छन्, अवंतिका र आनन्दिता, जसको नामबाट उनीहरु ले आफ्नो उत्पादन घरको नाम अवनी सिनेम्याक्स राखेका छन्।
खुश्बुले विवाहपछि आफ्नो नाममा श्रीमानको नाम सुन्दर जोडिन् । २०१८ मा, उनीमाथि भाजपा र हिन्दुत्वले उनको नाम नकट खान लुकाएको आरोप लगाए।
बाल कलाकार
खुश्बुले आफ्नो करियर बाल कलाकारको रूपमा हिन्दी फिल्म द बर्निङ ट्रेन (१९८०) मा "तेरी है जमीं तेरा आसमान" गीतबाट सुरु गरेकी थिइन्। १९८० र १९८५ को बीचमा उनले हिन्दी चलचित्र नसीब, लावरिस, कालिया, दर्द का रिश्ता, र बेमिसालमा बाल कलाकारको रूपमा अभिनय गरिन्।
उनको परी/ परी गीत "मै परियों की शहजादी", दर्द का रिश्ता, १९८२ को हिन्दी चलचित्र, धेरै सफल थियो र अझै पनि वार्षिक डे स्कूल प्रदर्शन, बच्चाहरु को पार्टीहरु र भारतमा परी/ परी थिमयुक्त पार्टीहरु मा अत्यधिक लोकप्रिय गीत हो।
गोलियों की रासलीला राम-लीला
गोलियों की रासलीला राम-लीला सन् २०१३को एक भारतीय चलचित्र हो जुन कि सञ्जय लीला भन्सालीको निर्देशनमा बनेको थियो।
खुश्बु
हिन्दी फिल्महरु
मेरी जंग (१९८५) फिल्ममा खुश्बुले जावेद जाफरीसँग पर्दामा आफ्नो पहिलो नृत्य भूमिकामा सुपरहिट गीत " बोल बेबी बोल, रकन रोल " मा नृत्य गरेकी थिइन्।
खुश्बुले दीवाना मुझे सा नहीं (१९९०) मा महत्वपूर्ण सहायक भूमिका खेले, जसमा आमिर खान र माधुरी दीक्षित पनि थिए।
साउथ फिल्महरु
खुश्बुलाई वेंकटेशको अपोजिट तेलुगु फिल्म कलियुगा पाण्डाभुलु (१९८६) मार्फत दक्षिण भारतीय स्क्रिनमा प्रस्तुत गरिएको थियो। त्यसपछि उनले आफ्नो आधार चेन्नईमा सारिन् र तमिल र अन्य दक्षिण भारतीय फिल्म उद्योगहरु मा ध्यान केन्द्रित गर्न थालिन्।
प्रभु र खुश्बु पहिलो पटक तमिल फिल्म धर्मथिन थलाइवनमा एकसाथ काम गरेका थिए ।
साउथ गएपछि उनले १५० भन्दा बढी फिल्ममा अभिनय गरेकी छिन् ।
खुश्बुको लागि बनाइएको मन्दिर
आफ्नो चरम समयमा, खुश्बु तमिल सिनेमाकी प्रमुख अभिनेत्री थिइन्। उनी पहिलो र एकमात्र भारतीय अभिनेत्री बनिन् जसको लागि उनका प्रशंसकहरु ले समर्पित मन्दिर बनाए।
अष्ट्रेलियन फुटबल संग संलग्नता
खुश्बु र धावक उसैन बोल्ट अस्ट्रेलियाको मेलबर्नमा रहेको रिचमण्ड फुटबल क्लबका मानार्थ सदस्य हुन्। खुश्बु २०१६ मा रिचमण्ड फुटबल क्लबको नम्बर १ टिकट होल्डर बनेकी थिइन् भने २०१७ मा उनी नम्बर १ महिला टिकट होल्डर थिइन् । उनी पहिलो भारतीय सेलिब्रेटी हुन्, र एएफएलमा यस्तो सम्मान प्राप्त गर्ने एकमात्र भारतीय महिला हुन्।
खुश्बुलाई अष्ट्रेलियन रुल्स फुटबलमा पूर्व मन्त्री सल्लाहकार नितिन गुप्ताले परिचय गराएकी थिइन् । उनले रिचमण्ड फुटबल क्लबको गाईड टुर गरेपछि भारतमा एएफएल फुटबल प्रवर्द्धन गर्न मद्दत गर्न सहमत भएकी थिइन्। यो प्रस्ताव अस्ट्रेलिया-भारत सम्बन्धलाई अझ बलियो बनाउन सद्भावना संकेत थियो।
खानेकुरा, खुश्बुको नाममा राखिएका उत्पादनहरु
तमिल सिनेमामा उनको उत्कर्षको समयमा, तमिलनाडुमा धेरै परिकारहरु को नाम खुश्बुको नाममा राखिएको थियो। कुशबु इडली, एक चामलको केक, अभिनेत्रीको नाममा सबैभन्दा लोकप्रिय खाद्य वस्तु थियो। कुश्बु झुम्की, कुश्बु सारी, कुश्बु शर्बत, कुश्बु कफी, कुस्बु ककटेल र अन्य विभिन्न खाद्य वस्तुहरु उनको नाममा राखिएको थियो। धेरै वस्तुहरु ले अझै पनि ती नामहरू राखेका छन्।
मेलबोर्नमा सानो भारतलाई प्रवर्द्धन गर्न प्रस्ताव
खुश्बुले आफ्नो ब्रान्ड एम्बेसडर बनेर मेलबर्नमा लिटिल इन्डिया सांस्कृतिक क्षेत्रको प्रवर्द्धनमा सहयोग गर्ने प्रस्ताव राखेका छन्।
राजनीतिक करियर
खुश्बु १४ मे २०१० मा डीएमके मा सामेल भए। चेन्नईस्थित पार्टी मुख्यालयमा उनलाई डीएमके नेता करुणानिधिले स्वागत गरेका थिए।  खुश्बुले १६ जुन २०१४ मा डीएमके छोडिन्।
तत्कालीन कांग्रेस अध्यक्ष श्रीमतीसँग भेट गरेपछि खुश्बु २६ नोभेम्बर २०१४ मा भारतीय राष्ट्रिय कांग्रेसमा सामेल भइन्। सोनिया गान्धी, र तत्कालीन उपाध्यक्ष श्री राहुल गान्धी । उनी INC को राष्ट्रिय प्रवक्ता थिइन्। कुश्बुले नरेन्द्र मोदीको नीतिको निकै आलोचना गरेका थिए र सत्तारुढ दलको आलोचना गर्न प्रायः ट्वीटरमा जाने गरेका थिए।
उनले १२ अक्टोबर २०२० मा कांग्रेसबाट राजीनामा दिइन्, र २०२१ मा तमिलनाडु विधानसभा चुनाव अघि नै भारतीय जनता पार्टीमा सामेल भइन्। कांग्रेसका मिडिया सेक्रेटरीले खुश्बुलाई उनका पति सुन्दर सीले भाजपामा प्रवेश गर्न दबाब दिएको बताइन्। उनले आफ्नो अघिल्लो पार्टीले "बुद्धिमान महिला नचाहेको" र पार्टी भित्र सत्य बोल्ने स्वतन्त्रता नभएको दाबी गरिन् र कांग्रेसलाई "मानसिक रूपमा विक्षिप्त" भने। अपाङ्गता भएका व्यक्तिहरु  विरुद्ध अपमानजनक टिप्पणी गरेको आरोपमा उनको बयानका लागि अपाङ्गताको अधिकारका लागि राष्ट्रिय प्लेटफार्म (NPRD) ले राज्यका विभिन्न प्रहरी स्टेशनहरु मा ३० वटा उजुरीहरु  दायर गरेको छ।
२०२१ तमिलनाडु विधानसभा चुनाव
भारतीय जनता पार्टीले खुश्बुलाई २०२१ को तमिलनाडु विधान सभा चुनावको लागि चेन्नईको हजार लाइट्स निर्वाचन क्षेत्रबाट उम्मेदवार बनाएको छ। उनी द्रविड मुनेत्र कझगमका एजिलान एनसँग ३२२०० मतको अन्तरले चुनाव हारेकी थिइन्।
हिन्दुत्ववादी समूहको विरोध
कुश्बुले सन् २०१२ को डिसेम्बरमा राम, कृष्ण र हनुमानका हिन्दू देवताहरु को तस्बिर भएको सारी लगाएर विवाद सिर्जना गरिन्। हिन्दू मक्कल काच्चीले उनलाई माफी माग्नुपर्ने माग गर्दै आन्दोलन गर्ने धम्की दिएका थिए । उनले यसो भनिन्, "म प्रत्येक टम, डिक र ह्यारीलाई जवाफ दिने छैन। मैले किन गर्नुपर्छ? कुनै आवश्यकता छैन। महिलाले के खेल्छन् भनेर किन चिन्तित हुन्छन् । के तिनीहरु सँग अरू कुनै सार्थक काम छैन?" ।
जल्लीकट्टुको लागि समर्थन
खुश्बु बुल-टेमिङ खेल जल्लीकट्टुको एकदमै मुखर समर्थक हुन्, र विभिन्न राष्ट्रिय र अन्तर्राष्ट्रिय प्लेटफर्महरु मा आफ्नो विचार व्यक्त गरिन्। भारत बाहिरका फार्महरु मा गाईवस्तुलाई कसरी हेरचाह गरिन्छ र हुर्काइन्छ भन्ने बारे राम्रोसँग बुझ्नको लागि उनले अस्ट्रेलियाको वारनाम्बूलमा रहेको एउटा गाईवस्तुको स्टेशन पनि गएकी थिइन्।
विवाहपूर्व यौन सम्बन्धमा टिप्पणीहरु
२००५ मा, उनले एक अन्तर्वार्तामा भनिन् कि यदि केटीहरु ले आफैलाई सुरक्षित राख्छन् र गर्भधारण र यौन संचारित रोगहरु बाट बच्न सावधानी अपनाएमा विवाहपूर्व यौनसम्पर्कमा लाग्नु राम्रो हुन्छ। पछि, उनले आफ्नो भनाइलाई सही ठहर गर्दै कुनै पनि शिक्षित पुरुषले आफ्नो पार्टनर कुमारी होस् भन्ने आशा गर्न नसक्ने बताइन्। भारतको दलित प्यान्थर्सले चेन्नईमा रहेको साउथ इन्डिया फिल्म आर्टिस्ट एसोसिएसनको कार्यालयमा उनीसँग माफी माग्नुपर्ने माग गर्दै तोडफोड गरेका छन् । पट्टाली मक्कल काच्चीले आफ्नो घरबाहिर विरोध प्रदर्शन गर्ने बताइन् । उनले "तमिल नारीत्व र पवित्रताको अपमान" गरिरहेकी २२ उजुरीहरु  उनको विरुद्ध ल्याइयो, तर २०१० मा सर्वोच्च अदालतले सबै मुद्दाहरु  खारेज गरिदियो।
IFFM, मेलबर्न विरुद्ध आरोप
अगस्ट २०१७ मा, खुश्बुले इन्डियन फिल्म फेस्टिभल अफ मेलबर्न (IFFM) को टेन्डर प्रदायक र निर्देशक मितु भौमिक लान्गेलाई गैर- हिन्दी फिल्म र फिल्म स्टारहरु विरुद्ध भेदभाव गरेको आरोप लगाइन्।
खुश्बुले दक्षिण भारतीय सिनेमा र भारतको गैर- हिन्दी सिनेमालाई ग्लोबल प्लेटफर्म र फिल्म फेस्टिभलमा थप पहिचान दिलाउनका लागि निकै आवाज उठाइरहेकी छिन्। उनले सधैं भारतीय सिनेमा बलिउड फिल्ममा मात्र नभएको बताइन्।
सन्दर्भहरु
<references group="" responsive="1">